Det danske aktiemarked er startet ud med et styrtdyk mandag morgen. Det toneangivende indeks i Danmark, C25-indekset, falder med over seks procent fra handlens start.

Til sammenligning har indekset i sin levetid siden 2016 ikke oplevet et dagsfald på mere end 3,8 procent.

Aktie-eksperterne om coronapanik: Det skal du gøre

Mandag åbnede handlen efter en weekend med nye udviklinger i antallet af coronatilfælde i USA samt mere vidtgående tiltag for at inddæmme spredningen i Italien. Her er dele af landet lukket ned.

Se også: Europæiske aktier bløder under oliekrig og coronaudbrud

Samtidig har olieprisen taget et dyk, efter forhandlinger mellem de olieproducerende lande er gået i hårdknude.

Det er tilsyneladende en cocktail, der altså sender aktiemarkeder i hele Europa ud i store fald.

Børsen i Stockholm åbnede samtidig med den danske, og her oplevede man et fald på 6,8 procent, skriver svenske medier.